**Referat fra bestyrelsesmøde nr. 4-2022, mandag den 13. juni 2022**

**Til stede:**

Carl-Johan Dissing (CJD)
Joachim Danckert (JD) -referent

Annette Lund Jensen (ALJ)

Andreas Poulsen (AP)

Malene Tylak Rodkjær (MTR)

Torben Pedersen (TP)

Afbud fra Nicolaj Frederiksen (NF)

**Dagsorden:**

01. Opfølgning på sidste møde

02. Økonomi - kontingenter - kommunen mv

03. Lokalplan – 2. fremlæggelse den 15.06 - Økonomiudvalget

04. Visionsplanen for Gjøl Havn – godkendelse den 15.06.22 - Økonomiudvalget

05. Surferne - aktiviteter mv

06. SUP - aktiviteter mv

07. Joller - aktivitet mv

08. Vild Med vand

09. Aktivitet løb – fest mv sammen med øvrige foreninger??

10. Gjøl Skole - samarbejde mv

11. Hjemmeside - foto mv – suppleant??

12. Klubkonsulent – kan vi få hjælp??

13. VHF-kursus – 5 før + 8 efter ferien – alle efter ferien – hjemmesiden?

14. Sankt Hans – bål – hjemmesiden

15. Diverse

 **01. Opfølgning på sidste møde**

El-pris: **JD** kontakter Helle Harlund, og informerer om, at el-budget for 2022 bliver kraftig overskredet (et problem som formentlig mange klubber har; og er det noget, som Kommunen vil håndtere samlet ?)

Surfertrailer er gået i stykker. **NF** ser om han kan finde en erstatning. Hvis der ikke kan findes en brugt, skal der anskaffes en ny.

**02. Økonomi - kontingenter - kommunen mv**

JD runddelte regnskabsstatus. På driftskontoen står der kr. 355015.

**JD** sender en liste over surfere til TP

**JD** sender liste over annoncører (+ pris for bronze, sølv, guld og platin annonce) til ALJ og MTR. Tidligere var der en sammenhæng mellem annoncestørrelse og pris; pt. er alle annoncer lige store. Det blev besluttet at forsøge med samme pris for alle sponsorer/annoncører. Det blev diskuteret, om GSK kan ”tilbyde” sponsorerne noget, så de føler de får noget for deres sponsorat (ud over annonce): fx . en fast dag om året, hvor en sponsorrepræsentant kan prøve SUP – SURF – jolle, få et tur på fjorden i sejl- eller motorbåd, mulighed for lån af klubhus.

**JD** sender materiale vedr. trænerkurser (deadline 1. oktober) til Helle Harlund; Jammerbugt Kommune vil støtte med max. kr. 1500 per trænerkursus.

Vedr. kontingent: JD har udsendt 2. rykker. Medlemmer, der ikke har betalt per. 1. juli vil blive slettet.

Vedr. havneopsynets arbejdsopgaver: **CJD** vil kontakte havneopsynet og Vibeke mht. a) rengøring af toilet, b) låsning af klubhus (hidtil har klubhuset ofte stået ulåst om natten; men p.t. har der i byen været hærværk; så fremover skal klubhuset være aflåst i nattetimerne). **CJD** vil undersøge, hvad det koster at få lavet en kodelås på klubhuset (evt. tale med Martin L. om det er noget han kan lave)

**03.** **Lokalplan – 2. fremlæggelse den 15.06 - Økonomiudvalget**

Lokalplanforslag 20-006 er på dagsordenen til mødet den 15.06.22 i Økonomiudvalget. I lokalplanforslaget er det gjort muligt at etablere en SURF/SUP-station på den sydligste del af vinterpladsen. Lokalplanforslaget vil blive sendt i offentlig høring (8 uger), og vil formentlig blive endelig vedtaget i september/oktober.

**04. Visionsplanen for Gjøl Havn – godkendelse den 15.06.22 – Økonomiudvalget**

Visionsplanen for de tre havne er på dagsordenen i økonomiudvalgets møde den 15.06.22. GSK håber på at Jammerbugt Kommune kan finde midler til at få gennemført forundersøgelsen (kr. 550000) mht. havneudvidelse

**05. Surferne - aktiviteter mv**

Norlys Vækstpulje har bevilget kr. 100.000; dette beløb vil først blive overført til sejlklubben, når den samlede finansiering er tilvejebragt. Det resterende beløb søges hos div. fonde (fx Sparekassen Vensdyssels Fond- Hvetbo, Sparekassen Kronjyllands Fond, Hempel, etc.). **NF og TP** er tovholdere

**TP** kontakter Thomas Kranker (jollesejlere) mht. en evt. fælles sæsonafslutning (grillpølser + drikkelse)

**06. SUP - aktiviteter mv**

Ud fra kontingentindbetalingerne, ser det ud til at der er et ret stort frafald i SUP-medlemmerne.

Hver tirsdag aften er der træning for voksne+børn

**07. Joller - aktivitet mv**

P.t. er der kun 3 junior jollesejlere.

**08. Vild Med vand**

GSK laver en Havnens dag/aften den 25. august i forbindelse med Tour de Jammerbugt (SUP-SURF, Åben båd, Åbent klubhus, tur på fjorden). Bente lægger aktiviteten + andre havneaktiviteter (Gjølbåds sejladser, indvielse af ny saunaovn) ind i Vild med Vand kalenderen.

**09. Aktivitet løb – fest mv sammen med øvrige foreninger??**

Gjøl-etapen i Tour de Jammerbugt vil blive afholdt den 25. august kl. 17.00. Der arbejdes p.t. på at lave en ”festuge” i uge 34. P.t. uklarhed mht. hvad der sker med Gjøen-festivallen.

**10. Gjøl Skole - samarbejde mv**

10-12 elever (5-6 klasserne) har været på havnen den 8. juni, og kommer igen den 15. juni. Bente erstatter Joannes den 15. juni

**11. Hjemmeside - foto mv**

**JD** kontakter NF for at få oplysningerne om bestyrelsen på hjemmeside ført ajour mht. suppleanter.

**12. Klubkonsulent – kan vi få hjælp??**

Der er kommet ny DS klubkonsulent for Jylland (Lena Hellström, lena@sejlsport.dk). CJD kontakter Lena

**13. VHF-kursus – 5 før + 8 efter ferien – alle efter ferien – hjemmesiden?**

Der vil blive afholdt et VHF-kursus i efteråret. Kursusholderen vender tilbage med mulige datoer.

**14**. **Sankt Hans – bål – hjemmesiden**

GSK arrangerer Sankt Hans bål den 23. juni (Tovholdere **ALJ + AP**) . Bålet tændes kl. 20.00. Anders Nygaard er blevet varskoet, og har et læs bålbrænde parat. Bålstedet flyttes mod øst væk fra trailerparkeringsområdet. **CJD** kontakter havneopsynet mht. placering**. JD** forsøger at lægge det på arrangementet på hjemmesiden og facebook + sender mail. JD printer en passende antal eksemplarer ad Midsommervisen og lægger dem i bestyrelseslokalet.

**15. Diverse**

JD sender oplysninger om ”Fundraising Club” til MTR. ”Medlemskab” af Fundraising Club finansieres af Jammerbugt Kommune (http://www.jammerbugt.dk/service-og-selvbetjening/fritid-og-faellesskab/sog-stotte-til-foreninger-projekter-events-m-v/fundraising-club/)

**Næste bestyrelsesmøde:**

**mandag den 8. august kl. 19.00**